Page:Bide ye yet (1).pdf/2



Gin I had a wee house, and a canty wee fire,

A bonny wee wifie to praise and admire,

A bonny wee yardie, a-side a wee burn,

Fareweel to the bodies that yammer & mourn

Sae bide ye yet, and bide ye yet,

Ye little ken what may betide you yet;

Some bonny wee body may yet be my lot,

And I’ll ay be canty wi’ thinking o’t.

When I gang afield, and come hame at e’en,

I’ll get my wee wifie fu’ neat and fu’ clean,

And a bonny wee bairnie upon her knee,

That will cry Papa or Dady to me.

And bide ye yet, &c.

And if there should happen ever to be

A diffrence a’tween-my wi’ wifie and me,

In hearty good humour, altho’ she be teas’d,

I'll kiss her, and clap her, until she be pleas’d

And bide ye yet, &c.